**Návrh rozpočtu Poradenského centra STU**

Poradenské centrum STU bude financované spôsobom **viaczdrojového financovania**.

Na rok 2018 má STU pridelenú **účelovú dotáciu MŠVVaŠ SR na podporu študentov so ŠP** vo výške **32 032,- EUR**.

**Odhad potreby finančných prostriedkov na činnosť Poradenského centra STU** na jeden kalendárny rok je nasledovný:

* mzdové náklady **vedúceho centra:**
  + čiastočný úväzok **cca 9 000,- EUR ročne** (mzda s odvodmi, vrátane odvodov za zamestnávateľa) - budú hradené z Fondu na podporu štúdia študentov so ŠP
* mzdové náklady **zamestnancov centra:**
  + **1 špeciálny/liečebný pedagóg (plný úväzok) cca 13 700,- EUR ročne** (mzda s odvodmi, vrátane odvodov za zamestnávateľa, stravného a odvodov do sociálneho fondu) - budú hradené najmä z účelovej dotácie
  + **1 odborný pracovník v oblasti IKT a asistenčných technológií (čiastočný úväzok) cca 7 300,- EUR ročne** (mzda s odvodmi, vrátane odvodov za zamestnávateľa) - budú hradené najmä z účelovej dotácie
* poplatky za telekomunikačné služby (mobilné telefóny) **cca 600,- EUR ročne** (hradené z Fondu na podporu štúdia študentov so ŠP)
* refundácia nákladov spojených s využívaním priestorov na FA STU **po dohode s FA STU** (hradené z Fondu na podporu štúdia študentov so ŠP)
* výpočtová a asistenčná technika, kancelárske potreby – nákup podľa aktuálnej potreby z účelovej dotácie alebo z domácich a zahraničných projektov (nákup asistenčných pomôcok a technológií podľa aktuálnych potrieb jednotlivých fakúlt STU bude taktiež zabezpečovať Podporné centru STU) – odhadovaná suma **cca 10 000,- Eur ročne** (podľa výšky účelovej dotácie)
* cestovné náhrady budú hradené najmä z domácich a zahraničných projektov

Odhadované ročné náklady na prevádzku Poradenského centra STU budú cca **31 000,- EUR ročne** (z toho cca 21 000,- EUR z účelovej dotácie a 10 000,- EUR z Fondu na podporu štúdia) a **cca 10 000,- EUR ročne** (zo zostatku účelovej dotácie) na nákup výpočtovej techniky, asistenčných pomôcok a technológia na základe požiadaviek jednotlivých fakúlt STU.

**Rekapitulácia viaczdrojového financovania:**

* **z účelovej dotácie** (aktuálne **32 032,- EUR** na rok 2018) budú hradené:
  + mzdy odborných zamestnancov centra (vrátane odvodov spolu cca **21 000,- EUR ročne**),
  + nákup výpočtovej techniky, asistenčných pomôcok a technológií podľa aktuálnych potrieb Podporného centra STU a jednotlivých fakúlt STU (spolu cca **10 000,- EUR ročne**).
* **z Fondu na podporu štúdia študentov so ŠP** budú hradené:
  + mzda/odmena vedúceho centra (vrátane odvodov)............ **cca 9 000,- EUR ročne**
  + poplatky za telekomunikačné služby....................................... **cca 600,- EUR ročne**
  + refundácia nákladov za používanie priestorov na FA STU....... **po dohode s FA STU**
* **z projektov, darov a podnikateľskej činnosti** budú hradené:
  + cestovné náhrady a odmeny zamestnancov, prípadne aj nákup podporných technológií a pod.

Na pokrytie nákladov Podporného centra STU je preto potrebné, aby vo **Fonde na podporu štúdia študentov so ŠP** na STU bola každoročne k dispozícii suma **najmenej 10 000,- EUR (desaťtisíc EUR)**.

Predbežný návrh rozpočtu Poradenského centra STU vypracovala:

doc. Ing. arch. Zuzana Čerešňová, PhD. (univerzitná koordinátorka pre študentov so ŠP)

V Bratislave, dňa 17.01.2018